देश में पहला ग्लोबल मोबिलिटी सम्मेलन आज से, पीएम मोदी करेंगे उद्घाटन  
सम्मेलन में कई प्रमुख कंपनियों के प्रतिनिधि भाग लेंगे
दुनियाभर से करीब 2,200 भागीदार सम्मेलन में शामिल होंगे
मुख्य मकसद भारत में लोगों के यात्रा करने के तरीके में बड़ा बदलाव लाना
संवाददाता सम्मेलन में नीति आयोग के मुख्य कार्यकारी अधिकारी अमिताभ कान्त ने कहा कि सम्मेलन का मुख्य मकसद भारत में लोगों के यात्रा करने के तरीके में बड़ा बदलाव लाना है. संवाददाता सम्मेलन में सड़क परिवहन एवं राजमार्ग, बिजली, इलेक्ट्रॉनिक्स एवं सूचना प्रौद्योगिकी मंत्रालय के सचिव भी मौजूद थे. अंतरराष्ट्रीय स्तर पर अमेरिका, जापान, सिंगापुर, दक्षिण अफ्रीका, दक्षिण कोरिया, न्यूजीलैंड, आस्ट्रिया, जर्मनी और ब्राजील के दूतावासों तथा निजी क्षेत्र के प्रतिनिधि सम्मेलन में हिस्सा लेंगे. 
(इनपुट भाषा से)